मख’नो गोनां दि, रङिया हालामनि केक’हाटि गामियाव इं 1982 मायथाइनि 2 आगष्टआव जोनोम मोननाय हिमेन बर’आ सासे गोख्रों थार गोसोनि लाइमोन दैदेनगिरिमोन। थांनानै थानाय समाव बिथाङा एबसुजों लोगोसे माखासे समाजारि गौथुमजों सोमोन्दो लाखिनानै समाज फोसाबनायनि थाखाय मोजां हाबा मावबोदोंमोन। बेफोरनि अनगायैबो बिथाङा बर’ थुनलाइनि फोथाराव मोजां आखाइ दंमोन। थांनानै थानाय समाव बिथाङा “जिउनि लोगो” मुंनि गांसे बेसेन गोसा बिजाब बर’आव दानस्लायनानै बिजाब महरै बर’ थुनलाइनि बाख्रियाव दोनलांदों। बेनि अनगायैबो बिथांनि आखाइयाव गोबां बिजाब लिरनाय महरावनो थांलांदों होनना मिथिनानै मोनदों।